BMW E90

Den femte generasjonen av **BMW 3-serien** ble lansert i Mars 2005 som **sedan (E90)** og **stasjonsvogn (E91)**. I Juli 2006 så ble **coupé (E92)** og **cabriolet (E93)** lansert.

Betegnelsen "E9x" blir ofte brukt når en snakker om denne generasjonen i sin helhet.

Denne generasjonen var den første av alle 3-seriene som en kunne få turboladet bensin motor (335i), iDrive infotainment system, Active Cruise Control (ACC) og run-flat dekk.

Det er også den eneste generasjonen der toppmodellen M3 hadde en V8 motor.

E9x generasjonen er også den siste generasjonen der alle fire karosseritypene var 3-serier, for med F3x generasjonen så ble coupé og cabriolet nå omdøpt til 4-serien.

I Februar 2012 ble etterfølgeren BMW F30 lansert, og dermed ble E90 og E91 utfaset.

Siden E92 og E93 ble lansert et år etter, så fortsatte produksjonen av disse frem til de ble erstattet av F32/F33 4-serien som ble lansert i September 2013.

## Sammenligning med E46
E90 sedan er 49&nbsp;mm lengre, 78&nbsp;mm bredere og 9&nbsp;mm høyere enn den forrige utgaven av 3-serien, E46. Akselavstanden er økt med 35&nbsp;mm. Til tross for den økte størrelsen, er E90 lettere enn E46, noe som skyldes økt bruk av lette metaller som aluminium og magnesium.

## Facelift og andre modellendringer
I **September 2008** fikk **sedan (E90)** og **stasjonsvogn (E91)** en facelift, utseendemessig så ble det gjort endringer på lykter, panser, sidespeil, nyrer, støtfangere og bakluken. Modellene med firehjulstrekk gikk fra å ha betegnelsen **325xi** til å ha **325i xDrive**, og fikk nå separate xDrive emblemer på bakluke og på sideskjermene under sideblinklyset. 

Mekanisk så ble det også gjort en endring på bakstillingen slik at sporvidden ble 24mm bredere. For modellen 330d så ble motoren endret fra M57 med 231 HK til N57 med 245 HK. 

Infotainment systemet iDrive ble også endret fra den gamle CCC utgaven til den nye CIC utgaven som da introduserte et helt nytt utseende, funksjoner og en ny kontroller i midtkonsollen med flere betjeningsknapper.

Til tross for at coupé og cabriolet ikke fikk en facelift enda, så fikk de forsatt noen av de overnevnte endringene, som blant annet ny motor for 330d, ny iDrive.

I Februar 2010 så fikk modellen 325d også den nye N57 motoren, og den gikk fra å yte 197 HK til å yte 204 HK.

I Mars 2010 så fikk **coupé (E92)** og **cabriolet (E93)** en facelift, her ble det også gjort noen utseendmessige endringer, men ikke like drastiske som for sedan og stasjonsvognen. Det ble gjort endringer på lykter, støtfangere, sidespeil og nyrer.

På modellen 335i så ble den nåværende twin turbo N54 motoren erstattet med den nye N55 motoren som har en singel "twin scroll" turbo. Effekten forble 306 HK, men nå var det mulig å få kjøpt **BMW M Performance Power Kit** direkte fra BMW som økte effekten til 320 HK.

## Sedan og stasjonsvogn (E90 og E91)
### Spesialutgaven 320si

BMW 320si er en spesialutgave produsert i 2006 i kun 2&nbsp;600 eksemplarer. 320si ble bygd for å kunne stille til start i FIA World Touring Car Championship (WTCC). 320si har en modifisert fire sylindret motor (N45) som er forskjellig fra motoren i 320i (N46). Endringene er blant annet høyere turtallsperre (7&nbsp;300 omdr.) og høyere kompresjon enn standard 320i. Motoren er for det meste håndbygd og har ikke Valvetronic, noe som reduserer antall bevegelige deler.  Akselerasjonen fra 0 til 100&nbsp;km/t tar 8,1 sekunder og fra 80 til 120 km/t går på 7,7 sekunder. Til sammenligning er standard 320i akselerasjon på henholdsvis 9,0 og 9,1 sekunder.

### Motorprogram

#### Bensin

#### Diesel

## Coupé (E92)

Coupéversjonen ble lansert i august 2006 og er den første coupéen fra BMW hvor det er mulig å få firehjulstrekksystemet xDrive. Coupéen er lengre og smalere enn sedanutgaven.
### Motorprogram

#### Bensin

#### Diesel

## Cabriolet (E93)
### Motorprogram
#### Bensin

#### Diesel

## Kåringer
* I april 2006 ble E90 kåret til World Car of the Year av en jury på 46 internasjonale motorjournalister. Blant annet ble de nye dieselmotorene og modellene med firehjulstrekk fremhevet 

* Bilbladet Car and Driver rangerte E90 på sin topp 10-liste for 16. gang på 24 år.

* E90 ble kåret til *Best New Sports Sedan* i 2006  av *Canadian Car of the Year*.

* Motoren i BMW 335i ble kåret til *beste motor i klassen 2,5 liter til 3,0 liter* og *beste nye motor* i International Engine of the Year Awards i mai 2007. I samme kåring ble motoren kåret til den nest beste i ytelse. Prisen deles ut av det britiske magasinet *[[Engine Technology International]]*.   

* Motoren i BMW 325i ble kåret til *beste motor i klassen 2,0 liter til 2,5 liter* i International Engine of the Year Awards i mai 2007. Prisen deles ut av det britiske magasinet *[[Engine Technology International]]*.

* Motoren i BMW 335d ble kåret til femte beste motor i klassen *beste drivstofføkonomi* i International Engine of the Year Awards i mai 2007. Prisen deles ut av det britiske magasinet *[[Engine Technology International]]*.

* Motoren i BMW 320d ble kåret til nest beste motor motor i klassen *1,8 liter til 2,0 liter* i International Engine of the Year Awards i mai 2007. Prisen deles ut av det britiske magasinet *[[Engine Technology International]]*.

## Referanser


## Eksterne lenker
* 
* DinSide.no: Test av BMW 320d Sedan
* DinSide.no: Test av BMW 320d Touring
* DinSide.no: Test av BMW 320i Sedan
* DinSide.no: Test av BMW 325iA Touring
* DinSide.no: Test av BMW 330i Sedan
* BMW E90 Do It Yourself
* BMW E90 forum